Ministrul Agriculturii, reacție la Guvern despre eliminarea magiunului de Topoloveni și a înghețatei din Teleorman din marile magazine
Ministrul Agriculturii, Florin Barbu, a declarat joi că a discutat cu Asociația marilor rețele comerciale cazurile prezentate de HotNews.ro cu două produse românești eliminate de la raft, respectiv magiunul de Topoloveni de către Metro și înghețata din Teleorman de către Carrefour. Acesta a spus că este în discuții cu Metro și că va avea o întâlnire săptămâna viitoare cu toate magazinele de retail pe aceste aspecte și a dat și un exemplu de alte produse românești care au fost reintroduse la raft în urma reclamațiilor.